El Club de Lectura de la Biblioteca d’Adults celebra l’última sessió de la temporada
2025-07-24

Els components del Club de Lectura de la Biblioteca d’Adults de Burjassot acomiadaran el curs amb una nova sessió en la qual el protagonisme serà per a la novel·la La lluvia amarilla de Julio Llamazares. La sessió, que únicament és per a components del Club, tindrà lloc el divendres 30 de juny a partir de les 19.00 hores a la Casa de Cultura.

La lluvia amarilla, obra de 1988, és el monòleg de l’últim habitant d’un poble abandonat del Pirineu aragonés, anomenat Ainielle. Entre la pluja groga de les fulles de la tardor, que s’equipara en el fluir del temps i la memòria, o en la blancor al·lucinant de la neu, la veu del narrador, a les portes de la mort, evoca a altres habitants desapareguts del poble, que el van abandonar o van morir. En aquesta novel·la, Llamazares torna a fer ús d’un lèxic viu, precís i genuí per a crear un clima poètic i un univers molt personal.

La novel·la és una narració poètica que, segons la crítica, fa reflexionar, no sols sobre el tema central del llibre, l’abandó dels pobles del Pirineu, sinó també sobre la soledat, el temps, la mort, el seny i la bogeria.

Julio Alonso Llamazares és un guionista de cinema, novel·lista, narrador i poeta espanyol que va aconseguir dues vegades les semifinals del Premi Nacional de Literatura per les seues novel·les Luna de lobos (1985) i la protagonista del Club de Lectura, La lluvia amarilla (1988).

Aquesta és l’última de les activitats d’animació lectora de les Biblioteques Municipals de Burjassot fins al mes de setembre, moment en el qual tornaran a reprendre les seues accions de foment de la lectura després de l’aturada estival.